Проктология на щастието. Пътеводител на глупака по вътрешното пространство на щастието, Григорий Курлов
Проктология на щастието. Пътеводител на глупака по вътрешното пространство на щастието, Григорий Курлов
-------------------------------------------------------------------------------------------------------


Григорий Курлов е автор на твърде провокативни, дори шокиращи книги. Като „Проктология на щастието“ например, която предлагаме на вашето внимание. Той е майстор по холистична терапия, фулолог и психолог, създател и водещ в Школата за холистично съзнание, известна като Школа за Глупака.

Защо Глупакът присъства в книгите му? С присъщия си образен език Курлов пояснява, че Глупакът не е образ, не е персонаж и дори не е авторски прийом, той е просто...Глупак. От Глупака няма къде да се скриете, ако веднъж сте го открили у себе си. Ще усещате присъствието му навсякъде и ще слушате глупавия му смях и язвителни бележки. Той винаги ще ви буди от състоянието на умствена летаргия. Това е моят Глупак! – заявява той, но е възможно и на вас да ви свърши работа.

Все пак за какво е тази книга? Освен за Глупака тя е и за Щастието, но от опаката му страна. Тя е насмешка над вашата сериозност, целта й е да ви изтръгне от сънливостта, да ви попречи да заспите отново.